Document ID: 31993R2133

ΚΑΝΟΝΙΣΜΟΣ (ΕΟΚ) αριθ. 2133/93 ΤΗΣ ΕΠΙΤΡΟΠΗΣ της 28ης Ιουλίου 1993 για τροποποιήσεις του κανονισμού (ΕΟΚ) αριθ. 3893/92 για τον καθορισμό των τιμών αναγωγής των αλιευτικών προϊόντων για την περίοδο εμπορίας 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας (1), όπως τροποποιήθηκε από τον κανονισμό (ΕΟΚ) αριθ. 697/93 (2), και ιδίως το άρθρο 22 παράγραφος 6 πρώτο εδάφιο και το άρθρο 23 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3759/92, μεταρρυθμίζοντας ορισμένους μηχανισμούς της κοινής οργανώσεως της αγοράς των αλιευτικών προϊόντων, εισήγαγε επίσης νέα είδη που υπόκεινται κυρίως στο καθεστώς των τιμών αναγωγής-
ότι ο κανονισμός (ΕΟΚ) αριθ. 3893/92 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 351/93 (4), είχε καθορίσει, για την περίοδο εμπορίας 1993, τις τιμές αναγωγής των αλιευτικών προϊόντων που εμφαίνονται στην κοινή οργάνωση της αγοράς πριν από την έναρξη της ισχύος του κανονισμού (ΕΟΚ) αριθ. 3759/92- ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 3893/92 για να συμπεριληφθούν σε αυτόν οι τιμές αναγωγής για τα νέα προϊόντα-
ότι, για τα νέα προϊόντα του παραρτήματος Ι του κανονισμού (ΕΟΚ) αριθ. 3759/92, οι τιμές αναγωγής είναι ίσες με τις κοινοτικές τιμές απόσυρσης και πώλησης- ότι οι κοινοτικές τιμές απόσυρσης και πωλήσεως αυτών των προϊόντων καθορίστηκαν, για την περίοδο εμπορίας 1993, από τον κανονισμό (ΕΟΚ) αριθ. 2132/93 της Επιτροπής (5)-
ότι, για τα νέα προϊόντα του παραρτήματος ΙΙ του κανονισμού (ΕΟΚ) αριθ. 3759/92, οι τιμές αναγωγής προκύπτουν από τις τιμές προσανατολισμού- ότι οι τιμές προσανατολισμού αυτών των νέων προϊόντων καθορίστηκαν για την αλιευτική περίοδο 1993 με τον κανονισμό (ΕΟΚ) αριθ. 1917/93 του Συμβουλίου (6)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και ΙΙ του κανονισμού (ΕΟΚ) αριθ. 3893/92 συμπληρώνονται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουλίου 1993.

Labels: 2
6